CELEX: 62010TN0511
Language: sk
Date: 2010-10-22 00:00:00
Title: Vec T-511/10: Žaloba podaná 22. októbra 2010 — Evropaïki Dynamiki/Komisia

15.1.2011   
            
            
               SK
            
            
               Úradný vestník Európskej únie
            
            
               C 13/29
            
         Žaloba podaná 22. októbra 2010 — Evropaïki Dynamiki/Komisia
   (Vec T-511/10)
   ()
   2011/C 13/56
   Jazyk konania: angličtina
   
      Účastníci konania
   
   
      Žalobkyňa: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Atény, Grécko) (v zastúpení: N. Korogiannakis a M. Dermitzakis, advokáti)
   
      Žalovaná: Európska komisia
   
      Návrhy žalobkyne
   
   
               —
            
            
               zrušiť rozhodnutie Generálneho sekretariátu Európskej komisie z 12. augusta 2010 (SG.E.3/FM/MIP/mbp/psi — Ares(2010) 508190 — 12/08/2010), ktorým sa zamietla žiadosť o preskúmanie, ktorú žalobkyňa predložila listom z 31. decembra 2009 zaregistrovaným 5. januára 2010 (GESTDEM 2009/4890), a
            
         
               —
            
            
               zaviazať žalovanú na náhradu trov konania žalobkyne a ďalších nákladov a výdavkov súvisiacich so žalobou, aj v prípade zamietnutia žaloby.
            
         
      Žalobné dôvody a hlavné tvrdenia
   
   V tejto veci sa žalobkyňa domáha zrušenia rozhodnutia Generálneho sekretariátu Európskej komisie z 12. augusta 2010 (SG.E.3/FM/MIP/mbp/psi — Ares(2010) 508190 — 12/08/2010), ktorým sa zamietla žiadosť o preskúmanie, ktorú žalobkyňa predložila listom z 31. decembra 2009 zaregistrovaným 5. januára 2010 (GESTDEM 2009/4890) a v ktorom žiadala podľa nariadenia (ES) č. 1049/2001 (1) o preskúmanie stanoviska Úradu pre publikácie Európskej únie prijatého v liste z 11. decembra 2009 po prvej žiadosti žalobkyne z 9. októbra 2009 týkajúcej sa prístupu ku všetkým žiadostiam o cenovú ponuku v súvislosti so všetkými výzvami na predloženie ponúk v rámcových zmluvách Úradu pre publikácie č. 6011, 6102, 6103, 6020, 6121, 6031 (okrem časti 4) a 10030.
   Na podporu svojej žaloby žalobkyňa tvrdí, že žalovaná jednotlivo neposúdila požadované dokumenty. Okrem toho žalobkyňa uvádza, že odôvodnenie, ktoré žalovaná poskytla, týkajúce sa ochrany hospodárskej politiky Európskej únie, ochrany obchodných záujmov a dôvodov verejnej bezpečnosti, treba zamietnuť ako nedôvodné.
   
      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331).